
Előterjesztés
a Közgyűlés részére
Tisztelt Közgyűlés!
Magyarországot 2013. júniusában minden idők legnagyobb dunai árvíze súlytotta. Tarlós István Főpolgármester Úr 2013. június 3-án 8 órától II. fokú készültséget rendelt el a budapesti védelmi szakaszon. Magyarország Kormánya a 177/2013. (VI. 4.) számú kormányrendelettel veszélyhelyzetet hirdetett ki 2013. júnus 4. 12 órai hatállyal. A folyó 891 cm-el tetőzött 2013. június 10-én Budapesten.
A Főpolgármester Úr által vezetett sikeres védekezés rendkívüli összefogással valósult meg, az önkéntesek és a hivatásos állomány tagjainak együttműködésével. A védekezés eddig eredményes volt, a gátak biztonsággal óvják a Fővárost, azonban ez rendkívüli anyagi megterhelést jelent. A Duna lassú apadása megkezdődött, de még nem ismert a védekezés, valamint a helyreállítás pontos forrásigénye.
A vis maior támogatás felhasználásának részletes szabályairól szóló 9/2011. (II. 15.) számú kormányrendelet (a továbbiakban: Rendelet)  alapján lehetőség nyílik arra, hogy a Főváros árvízi védekezési és helyreállítási terheit csökkentsük állami forrás igénybevételével.

A Rendelet 3. § (3) bekezdésének a) pontja szerinti bejelentő adatlap kitöltésével rögzítésre került a Belügyminisztérium ebr42 elektronikus rendszerében a vis maior támogatás esemény nettó összegben: 
· A védekezés előzetesen becsült költségigénye: 1.735.209 e Ft
· Helyreálllítás előzetesen becsült költségigénye: 1.520.415 e Ft
· Becsült költségigény összesen: 3.255.624 e Ft
· Védekezés/helyreállítás várható pénzügyi forrásösszetétele:
1. költségvetési saját forrás: 219.346,5 e Ft
2. előzetesen becsült vis maior támogatási igény: 3.036.277,5 e Ft

A Rendelet alapján Fővárosi Önkormányzat a bejelentést követő 40 napon belül köteles benyújtani támogatási igényét. Szükségesnek tartjuk a támogatás igénybevételét a jelentős összegű káresemények miatt. A támogatási igény benyújtásához a Fővárosi Közgyűlés döntése szükséges. Mivel a pontos támogatási igény csak az árvíz levonulását, a kárfelmérést és a helyreállítás megkezdését követően határozható meg, ezért elengedhetetlen, hogy a Fővárosi Közgyűlés felkérje Főpolgármester Úrat, hogy a támogatási igény benyújtsához kapcsolódó lépéseket megtegye. A rendkívüli természeti károkból adódó indokolt és szükséges védekezéssel összefüggő kiadások megtérítése érdekében a halaszthatatlan döntések meghozatala és az állami támogatás iránti igény határidőben történő benyújtása érdekében indokolt a Rendelet 4.§ (3) bekezdés c) pont szerinti hatáskört a Fővárosi Önkormányzat Szervezeti és Működési Sazbályzatában a főpolgármesterre átruházni.

A következő rendes Közgyűlésen Főpolgármester Úr tájékoztatót nyújt be a megtett intézkedésekről, a benyújtott támogatási igényről (azon belül a költségvetést terhelő forrás összegéről).

Felkérem a Tisztelt Közgyűlést az előterjesztés megtárgyalására és a határozati javaslatok elfogadására.
Határozati javaslat
A Fővárosi Közgyűlés úgy dönt, hogy:

a 2013. júniusi árvízhez kapcsolódóan vis maior támogatás címén támogatási igényt nyújt be a Belügyminisztériumhoz.
határidő:	2013. július 22.
felelős: 	Tarlós István





felhatalmazza a főpolgármestert, hogy a vis maior támogatás felhasználásának részletes szabályairól szóló 9/2011. (II. 15.) kormányrendelet 5. melléklete szerint vis maior pályázatot nyújtson be és ahhoz szükséges valamennyi nyilatkozatot tegye meg.
határidő:	2013. július 22.
felelős: 	Tarlós István


felkéri a főpolgármestert, hogy a Fővárosi Közgyűlés következő rendes ülésén tájékoztató előterjesztésével számoljon be a megtett intézkedésekről, a benyújtott támogatási igényről.
határidő:	a Fővárosi Közgyűlés következő rendes ülése
felelős: 	Tarlós István
4.
megalkotja a Fővárosi Önkormányzat Szervezeti és Működési Szabályzatáról szóló  11/2013.(III.18.) Főv. Kgy. rendelet módosításáról szóló ……../2013.(…..) önkormányzati rendeletét az 1. sz. melléklet szerinti tartalommal.

Határozathozatal módja:
A 1-3. sz. határozati javaslat egyszerű, a 4. sz. határozati javaslat minősített szavazat többséggel.

Budapest, 2013. június „   ”

